projecte-aina/catalan_government_crawling huggingface dataset:
La campanya vol sensibilitzar la ciutadania del dret i l'obligació de lluitar contra qualsevol mena de discriminació i d'oferir igualtat de tracte i d'oportunitats als diferents col·lectius que la conformen.
El Departament de Treball, Afers Socials i Famílies impulsa una nova campanya per conscienciar sobre la igualtat de tracte i la no-discriminació.
Sota l'eslògan "Defensem el que és obvi", la campanya vol sensibilitzar la ciutadania del dret i l'obligació de lluitar contra qualsevol mena de discriminació i d'oferir igualtat de tracte i d'oportunitats als diferents col·lectius que la conformen.
La campanya destaca que el respecte a la diversitat no és només una qüestió de legalitat, també ho és de principis i valors fonamentals que compartim.
En aquest sentit, reforça la idea que una societat cohesionada i alhora diversa esdevé imprescindible per garantir el desenvolupament del país i per aconseguir que les diferències no derivin en desigualtats ni discriminacions.
Defensar i promoure la igualtat de tracte i oportunitats de les persones és la base del contracte social, de la convivència, de la responsabilitat mútua entre els que vivim junts, entre les institucions i la ciutadania, entre la tota la ciutadania mateixa.
En aquest sentit, la campanya té sentit en el context de crisi actual, que té un impacte molt important en les desigualtats socials.
La campanya "Defensem el que és obvi" s'emmarca en la idea que totes les persones tenim uns drets bàsics reconeguts per llei que defineixen la societat democràtica, i per tant, s'han de respectar i s'han de garantir.
Aquests drets es recullen en diferents textos declaratius i jurídics, com la Declaració dels Drets Humans, la Carta de Drets Fonamentals de la Unió Europea, la Constitució espanyola i l'Estatut.
A més, Catalunya s'ha dotat de diferents lleis específiques, com la llei 5/2008 de drets de les dones a viure lliure de les violències masclistes, la llei 11/2014 de protecció dels drets de les persones LGBTI, la llei 17/2015 d'Igualtat efectiva entre dones i homes.
A més actualment, i per donar una més àmplia i major cobertura legal, està en tramitació al Parlament de Catalunya la Llei d'Igualtat de Tracte i no discriminació, una llei que es va iniciar a tramitar a iniciativa d'aquest Govern i que ha d'ajudar-nos a assolir la igualtat i a perseguir tota forma de discriminació.
Acollida i inclusió de dones migrants, l'ús de pantalles en menors de tres anys, la diversitat sexual i de gènere, el joc patològic o la igualtat d'oportunitats de les dones amb discapacitat són alguns dels temes de les xerrades.
S'emetran en directe per internet per garantir la seguretat de les persones assistents.
DIXIT Centre de Documentació de Serveis Socials treballa intensament en la preparació de conferències per a la tardor.
Serviran per abordar temes tan diversos com l'acollida i inclusió de dones migrants, la igualtat d'oportunitats de les dones amb discapacitat, la diversitat sexual i de gènere, o l'ús de pantalles en infants de 0 a 3 anys.
A diferència del que era habitual abans de la crisi sanitària, totes les xerrades s'emetran en directe per internet.
El nou format, adoptat durant el confinament, permet no només garantir la seguretat de les persones assistents –i la seva comoditat, ja que les podran seguir confortablement des de casa sense haver de dur la mascareta–, sinó també arribar a un públic més ampli.
Les xerrades –gratuïtes però a les quals cal inscriure's prèviament, ja que l'aforament és limitat– s'emetran en directe a través de la plataforma Zoom i, posteriorment, es podran recuperar, com és habitual, a l'apartat DIXIT TV del portal DIXIT.
La primera conferència tindrà lloc el 29 de setembre i anirà a càrrec de Rodrigo Prieto, doctor en Psicologia Social, cofundador de l'Institut Diversitas i professor de la Facultat de Treball Social i Educació Social Pere Tarrés-URL.
Durant la xerrada "Diversitat sexual i de gènere", presentarà les bases de la diversitat sexual i de gènere, donarà a conèixer els principals debats sobre les identitats de gènere i abordarà la necessitat d'aturar la LGBTI-fòbia.
L'adaptació als canvis explicada des de la neurociència o l'ús de pantalles en infants de 0 a 3 anys són altres temes que tractaran les noves conferències en línia, un format que ha permès reprogramar bona part de les xerrades ajornades a causa de la crisi sanitària com "Dona, discapacitat i igualtat d'oportunitats: de què parlem quan parlem d'interseccionalitat?", "Intervenció especialitzada amb víctimes del delicte: les funcions educatives i terapèutiques dels professionals del servei", "Multiplicar l'eficàcia a l'àmbit social: les cosmovisions socials com a eina útil" o l'edició que s'havia de fer a Lleida d'"Addiccions comportamentals: què sabem del joc patològic?".
També s'ha trobat una nova data per a les conferències "Drets i deures vers les víctimes supervivents del tràfic de persones" i "Reptes d'acollida i inclusió social de les dones migrants".
Al blog de DIXIT trobareu dues entrades amb reflexions de les ponents d'aquestes xerrades: Rosa Cendón i Norma Véliz.
Properament s'anirà ampliant la informació de cada una de les conferències, així com activant el formulari per inscriure-s'hi.
Aquest dia anima a tothom a reivindicar, reconèixer i celebrar la bisexualitat, la història bisexual, la comunitat i la cultura bisexuals i les persones bisexuals.
El Dia Internacional de la Bisexualitat se celebra cada 23 de setembre per membres de la comunitat bisexual i pel col·lectiu LGBTI des de 1999.
La data escollida commemora la mort Sigmund Freud (23 de setembre de 1939), per ser el primer teòric que va parlar sobre l'existència de la bisexualitat.
Els serveis d'atenció i recuperació de les víctimes de la violència masclista no s'han aturat a causa de la COVID-19, però sí que s'han hagut d'adaptar a les noves circumstàncies.
DIXIT Centre de Documentació de Serveis Socials ha programat per al 22 d'octubre una conferència en línia centrada en aquests serveis i la seva evolució, especialment durant la pandèmia.
La xerrada "La transformació de la xarxa d'atenció i recuperació integral de la violència masclista: creixement i COVID-19" anirà a càrrec de Leonor Valencia, advocada especialitzada en violència masclista i directora del Servei d'Intervenció Especialitzada Mataró-Maresme.
La ponent explicarà què s'entén per "procés de recuperació de la violència masclista" i donarà a conèixer els diferents serveis que integren la Xarxa d'atenció i recuperació integral per a les dones i els seus fills i filles víctimes de violència masclista a Catalunya, posant un especial èmfasi en els Serveis d'Intervenció Especialitzada (SIE).
També abordarà l'impacte que la pandèmia de la COVID-19 ha tingut a la Xarxa, les adaptacions que ha calgut fer per seguir oferint una atenció especialitzada i de qualitat, i què es pot incorporar d'aquesta experiència al model d'atenció que s'havia desenvolupat fins ara.
Les places són limitades i cal inscripció prèvia emplenant el següent formulari.
Ser víctima d'un delicte de violència de gènere pot ser una experiència traumàtica i reviure-la en seu judicial pot no ser fàcil.
DIXIT Vic programa per al 21 d'octubre aquesta xerrada que anirà a càrrec de l'educadora social Mireia Serra, coordinadora del Servei d'Acompanyament a la Víctima del Delicte en seu Judicial (SAVD) de les comarques de Barcelona.
El SAVD va entrar en funcionament l'abril de 2018 en el marc del nou model d'atenció a les víctimes del delicte del Departament de Justícia.
És un servei gratuït d'atenció, suport i orientació a víctimes de violència de gènere durant la compareixença al jutjat de violència sobre la dona (o els jutjats d'instrucció especialitzats) i a víctimes de qualsevol delicte durant el judici.
Professionals especialitzats ofereixen, a tot Catalunya, un acompanyament emocional i afectiu a la víctima abans, durant i després de la declaració, oferint-li informació, contextualització i apoderament.
També avaluen les necessitats detectades per tal de donar-hi resposta des de l'Oficina d'Atenció a la Víctima de Delicte (OAVD).
Les places són limitades i cal inscripció prèvia emplenant el següent formulari.
El 14 d ' octubre, DIXIT Girona Centre de Documentació de Serveis Socials Marià Casadevall organitza la conferència virtual " Abordatge integral de les violències de gènere.
Una mirada al model francès: l'experiència de Tarn-et-Garonne ", que es podrà seguir en directe a través de la plataforma Zoom i posteriorment estarà disponible a l ' apartat DIXIT TV d el portal DIXIT.
El nombre de dones que pateixen violència de gènere a França va augmenta r el 2019 en relació a mb l ' any anterior, amb 146 morts, i les xifres per al 2020 no són millors.
Al Departament de Tarn i Garona, amb 250.000 habitants, cada dia tres víctimes de violència acudeixen a la policia.
Per donar una resposta més integral i estructurada, des del 2015, la Unió Departamental d ' Associacions Familiars ( UDAF ) de Tarn i Garona ofereix suport a les víctimes en la recuperació de la seva autonomia, i formula propostes de canvi en les pràctiques professionals de metges, policies i la resta de perfils que treballen en l ' àmbit.
La xerrada anirà a càrrec d ' Isabelle Bonnefous, cap de l ' Àrea de Famílies de la UDAF de Tarn i Garona, i d' Stephane Michelin, el seu d irector g eneral.
Durant la conferència exposar an les línies bàsiques del model d ' intervenció que apliquen.
Les places són limitades i cal inscripció prèvia emplenant el següent formulari.
Aquest dia va ser instaurat per la Conferència Mundial de la Coalició Contra el Tràfic de Persones en coordinació amb la Conferència de Dones que va tenir lloc a Dhaka, Bangla Desh, al gener de 1999.
El Dia Internacional contra l'Explotació Sexual i el Tràfic de Dones, Nenes i Nens, que s'evoca cada 23 de setembre, va ser instaurat per la Conferència Mundial de la Coalició Contra el Tràfic de Persones en coordinació amb la Conferència de Dones que va tenir lloc a Dhaka, Bangla Desh, al gener de 1999, per celebrar la promulgació de la Llei 9.143 el 23 de setembre de 1913 a l'Argentina, la primera norma legal al món contra la prostitució infantil.
A Catalunya, el Pla director de la cooperació catalana 2019-2022 reforça l'enfocament de gènere, basat en els drets humans com a eix vertebrador i introduït en el Pla anterior (2015-2018), en considerar que les dones són el col·lectiu més nombrós que pateix discriminacions i desigualtats, ja que són la meitat de la població mundial.
Al mateix temps, va considerar que la defensa, la protecció i la garantia dels drets de les dones i les nenes estan directament relacionades amb un millor i major desenvolupament sostenible, tant en l'àmbit individual com col·lectiu.
Els premis destaquen treballs, accions, entitats i persones que, des d'àmbits professionals i edats diverses, aborden el civisme o proposen reflexions i millores socials.
Enguany s'entregarà el primer Premi de Civisme a la cohesió social.
El Departament de Treball, Afers Socials i Famílies ha obert la convocatòria dels Premis Civisme 2020.
Aquest certamen té l'antecedent històric en el Premi Prat de la Riba, que la Generalitat de Catalunya va instituir l'any 1935 per guardonar el millor llibre sobre formació i educació cívica.
Els guardons engloben els premis següents:
Enguany s'ha incorporat un nou guardó, el Premi de Civisme a la cohesió social, per reconèixer persones o organitzacions que destaquin per actuacions que afavoreixin la cohesió social, especialment dels col·lectius que són susceptibles de patir discriminacions.
El termini de presentació de les candidatures acaba el 15 d'octubre.
Treball, Afers Socials i Famílies i les entitats posen en comú els nous reptes de l'associacionisme i el voluntariat arran de la COVID-19.
El Departament de Treball, Afers Socials i Famílies, mitjançant la Direcció General d'Acció Cívica i Comunitària (DGACC), ha obert un procés participatiu per promoure un espai de debat i reflexió del conjunt de l'associacionisme i el voluntariat per valorar l'impacte del coronavirus sobre la ciutadania i les organitzacions.
L'objectiu és avaluar els principals efectes de la crisi social i sanitària sobre les entitats, i decidir quines han de ser les prioritats del futur immediat.
El procés culminarà en una trobada on s'analitzaran, debatran i validaran les propostes recollides.
El procés participatiu vol agrupar multitud de veus i mirades, tant de gestors d'entitats com de persones voluntàries, i que hi participin entitats de diversa naturalesa i dels més diversos àmbits d'actuació d'arreu de Catalunya.
Aquest procés, engegat amb la col·laboració de la Direcció General de Participació Ciutadana, romandrà obert des del 15 de setembre fins al 6 d'octubre.
Durant aquestes 3 setmanes, les entitats i les persones voluntàries tindran l'oportunitat de fer aportacions i proposar idees sobre aquests dos eixos:
Eix 1: Com ens ha impactat la crisi COVID-19?
Eix 2: Quines han de ser les prioritats a partir d'ara?
Per poder fer sentir la seva veu, les entitats i les persones voluntàries hauran d'accedir al procés participatiu de l'associacionisme i el voluntariat a través del portal participa.gencat.cat.
Un cop s'ha accedit a aquest procés participatiu, caldrà registrar-se per poder fer les aportacions.
Un cop finalitzat el termini de presentació de propostes, des de la DGACC es farà el buidatge, l'anàlisi i la seva síntesis per poder debatre-les el dia 30 d'octubre, en el marc d'una trobada virtual amb representants del sector.
Trobada virtual de l'associacionisme i el voluntariat
El 30 d'octubre tindrà lloc la trobada virtual de l'associacionisme i el voluntariat, que comptarà amb la participació de les entitats del Consell de l'Associacionisme i el Voluntariat de Catalunya i de la resta d'entitats que s'hagin inscrit per participar-hi.
Durant els propers dies s'obrirà el termini per inscriure's, posant a disposició de totes les entitats un formulari d'inscripció a través del web voluntariat.gencat.cat.
Serà en el marc d'aquesta trobada virtual on es debatran les propostes recollides al llarg de les 3 setmanes del procés participatiu, per a la seva validació i aprovació.
L'objectiu del Departament és adaptar el Pla d'Acció 2020-2021 del Pla Nacional de l'Associacionisme i el Voluntariat a les conclusions d'aquest procés de debat i reflexió, prioritzant aquelles actuacions que, ara més que mai, caldrà posar en funcionament.
La comissió permanent de la Taula de Ciutadania i Immigració -òrgan de consulta i participació per a les polítiques de gestió del fet migratori que promou la Generalitat de Catalunya- ha aprovat una declaració per alertar sobre la situació d'irregularitat administrativa en què poden quedar milers de joves migrants sols extutelats per la Generalitat quan arribin a la majoria d'edat davant la impossibilitat de renovar el permís de residència, i demanen una solució urgent a aquesta situació.
Segons la declaració, la legislació i la recent jurisprudència del Tribunal Suprem fan pràcticament impossible la plena incorporació d'aquests joves a la nostra societat, tot abocant milers de joves a la irregularitat administrativa, a la impossibilitat de treballar, a la dependència econòmica dels ajuts socials o a l'economia submergida.
Durant la reunió de la Taula (que ha tingut lloc per videoconferència) el conseller de Treball, Afers Socials i Famílies, Chakir el Homrani, ha expressat que "estem molt preocupats per la situació d'irregularitat sobrevinguda que pot provocar la interpretació del Tribunal Suprem, no s'és conscient de la situació de vulnerabilitat a la que es pot condemnar aquests joves, que no s'ho mereixen.
Portem mesos explicant-ho a l'Estat, però la data s'apropa i no es dona una solució a aquest greu problema".
Per al conseller "aquests dos anys hem fet un gran esforç en l'acollida i inclusió social i laboral d'aquests adolescents i joves, perquè tenim l'obligació legal i moral de fer-ho, però engegarem a rodar tota la feina feta si els col·loquem en situació d'irregularitat.
A més, s'alimenten els discursos d'extrema dreta que sorgeixen al país, perquè més desigualtat provoca més discriminació, i més discriminació provoca més desigualtat".
Donada la urgència de la necessitat, i sense renunciar a una reforma en profunditat de la legislació d'estrangeria, la Taula de Ciutadania i Immigració demana al Govern de l'estat que reformi immediatament el reglament de la llei d'estrangeria per tal de:
Més de 7.760 famílies han trobat feina gràcies al programa d'inserció de la prestació amb el SOC.
La Renda Garantida de Ciutadania (RGC) ha superat les 137.100 persones beneficiàries a data de 31 d'agost de 2020, quan es compleixen els tres anys de la seva posada en marxa.
Es tracta d'un augment del 119% (més del doble) respecte a les persones beneficiàries de la Renda Mínima d'Inserció (RMI), que van passar a percebre l'RGC automàticament el setembre de 2017.
El 61% dels titulars de la prestació són dones i el 56,7% són llars de dues o més persones, segons les dades presentades aquesta tarda a la Comissió de Govern de l'RGC.
L'import de la nòmina ha augmentat un 94% (en 16,8 milions d'euros) des de l'entrada en vigor de la llei, fins a superar els 34,8 milions d'euros mensuals.
Actualment, el nombre d'expedients vigents és el més elevat des de l'aprovació de la Llei de l'RGC, superant els 86.300.
Un total de 1.200 famílies beneficiàries d'RGC perceben també l'IMV (a través de la transformació de la prestació per fill a càrrec), el que suposa un 1,4% de tots els expedients vigents d'RGC.
L'inici de la pandèmia de la covid-19 es va traduir en un augment de sol·licituds d'RGC, accelerant l'augment de noves persones beneficiàries, sobretot entre abril i juliol, quan es va arribar a una mitjana de prop de 3.000 nous perceptors mensuals, triplicant els 1.200 de mitjana dels mesos anteriors.
Des de l'inici d'aquesta crisi sanitària global s'han sumat més de 10.000 nous beneficiaris.
Inserció laboral de 7.766 famílies
El 94% de les persones que reben la prestació de l'RGC o complements i que són del col·lectiu activable laboralment, reben la prestació complementària d'activació i inserció.
Des de l'inici de l'RGC, el setembre de 2017, un total de 7.766 famílies han sortit del programa perquè han aconseguit la seva inserció laboral, l'equivalent al 21% dels expedients vigents actuals de persones activables laboralment.
Així, han trobat un contracte laboral una mitjana de 216 famílies cada mes.
L'impacte que ha tingut la crisi sanitària de la covid-19 al mercat laboral ha repercutit en el nombre d'insercions, i s'observa una davallada especialment en els mesos d'abril i maig.
Pel que fa a les resolucions de sol·licituds inicials i de modificacions d'expedients de l'RGC i complements, entre gener i agost de 2020 s'han realitzat més de 37.000 resolucions, el que suposa un ritme mitjà de 4.630 resolucions mensuals.
Les sol·licituds d'RGC i complements del col·lectiu activable laboralment (gestionat pel Servei Públic d'Ocupació de Catalunya, SOC) es continuen resolent amb 1,5 mesos: aquest termini representa una reducció de 2,5 mesos respecte al que marca la norma.
Des d'aquest espai es pot accedir a la informació bibliogràfica de totes les publicacions recomanades per DIXIT, així com a la versió en línia, quan està disponible.
També es pot consultar el catàleg complet de les publicacions editades pel Departament de Treball, Afers Socials i Famílies -organitzat per col·leccions i àrees temàtiques-, el Catàleg Col·lectiu de les Universitats de Catalunya (CCUC) i el catàleg unificat de les Biblioteques Especialitzades de la Generalitat (BEG).
Per més informació sobre el funcionament del catàleg de les BEG, podeu consultar aquest senzill manual d'ús.
Amb motiu, el 21 de setembre, del Dia Mundial d'Alzheimer, DIXIT ha elaborat un recull variat de recursos especialitzats en aquesta demència.
Selecció de publicacions, recursos web, articles i institucions amb motiu del Dia Internacional de la Joventut, que es celebra el dia 12 d'agost.
Totes les publicacions recomanades es poden consultar a DIXIT Centre de Documentació de Serveis Socials.
Amb motiu, el 28 de juny, del Dia de l'Orgull LGBT (lesbianes, gais, bisexuals i transsexuals), DIXIT ha elaborat un recull variat de recursos especialitzats en aquest col·lectiu.
DIXIT ha realitzat un recull de recursos especialitzats amb motiu del Dia Internacional dels Infants Víctimes Innocents d'Agressions, que se celebra el dia 4 de juny.
Aquesta selecció inclou recursos, entitats i publicacions que es poden consultar a DIXIT Centre de Documentació de Serveis Socials.
DIXIT ha realitzat un recull de recursos especialitzats en família amb motiu del Dia Internacional de les Famílies, que se celebra el dia 15 de maig.
El recull inclou recursos, institucions, articles i publicacions que es poden consultar a DIXIT Centre de Documentació de Serveis Socials
DIXIT ha realitzat un recull variat de recursos especialitzats en salut amb motiu del Dia Mundial de la Salut, que se celebra el dia 7 d'abril.
El recull inclou recursos, institucions i publicacions que es poden consultar a DIXIT Centre de Documentació de Serveis Socials.
Amb motiu, el 21 de març, del Dia mundial de la síndrome de Down, DIXIT ha realitzat un recull variat de recursos especialitzats en aquesta discapacitat que inclou des de monografies fins a articles de revistes.
Totes les publicacions que es recomanen es poden consultar a DIXIT Centre de Documentació de Serveis Socials.
Recull variat de recursos especialitzats en l'eradicació del racisme i la xenofòbia amb motiu, el 21 de març, del Dia Internacional per a l'Eliminació de la Discriminació Racial.
Recull variat de recursos especialitzats en dones amb motiu, el 8 de març del Dia Internacional de les Dones, que inclou des de publicacions fins a recursos web.
Des d'aquesta secció podeu accedir a informació d'actualitat i recursos relacionats amb la participació de la gent gran a la societat i les relacions socials i intergeneracionals.
Des d'aquesta secció podeu accedir a informació d'actualitat i recursos relacionats amb l'atenció a persones en situació d'envelliment i a les seves famílies i amb la corresponent intervenció especialitzada (atenció residencial, domiciliària...).
DIXIT té els següents objectius generals:
DIXIT compta amb cinc espais de lliure accés a Barcelona, Girona, Vic, Lleida i Tarragona.
Forma part de la xarxa de Biblioteques Especialitzades de la Generalitat de Catalunya (BEG), que inclou biblioteques i centres de documentació.
L'objectiu de les BEG és donar suport a l'activitat dels organismes de l'administració pública de Catalunya i mantenir un catàleg únic per racionalitzar els recursos i facilitar la difusió dels fons documentals.
El fons de DIXIT també està inclòs en el Catàleg Col·lectiu de les Universitats de Catalunya (CCUC), que compta amb més de 5 milions de títols i dóna accés a més de 10 milions de documents físics.
DIXIT disposa d'un fons documental actualitzat que permet el desenvolupament de les tasques de recerca, investigació i docència.
Un equip de professionals està disponible per atendre les consultes i orientar les persones usuàries en la recerca d'informació.
Alhora, DIXIT té un vessant virtual que a més a més d'incloure tota la informació referent als recursos i serveis que les persones usuàries poden trobar als centres de documentació, ofereix recursos addicionals especialitzats en l'àmbit d'afers socials com ara notícies, convocatòries, formació, agenda d'activitats, vídeos, recomanacions... a través del portal, el blog i els espais a Twitter i Facebook, entre d'altres.
El Club DIXIT és un canal d'informació per als professionals d'afers socials que volen aprofundir o participar en la difusió de coneixement.
Els membres del Club DIXIT reben periòdicament informació de primera mà sobre les conferències i els actes de DIXIT Centre de Documentació de Serveis Socials, així com sobre els nous productes documentals que elabora.
Actualment més de 2.500 persones formen part d'aquest club.
Per donar-se d'alta només cal emplenar les dades del següent formulari: